**Postup pred umiestnením:**

1. Podať na mestský (obecný) úrad v mieste trvalého bydliska (ak sa jedná o umiestnenie v Zariadení pre seniorov a Zariadení opatrovateľskej služby) alebo na príslušnom Vyššom územnom celku (ak sa jedná o umiestnenie v Domove sociálnych služieb) **„Žiadosť fyzickej osoby o posúdenie odkázanosti na sociálnu službu“**. Súčasťou žiadosti je aj lekársky nález na účely posúdenia odkázanosti na sociálnu službu, ktorý vyplní ošetrujúci lekár.
2. Požiadať všeobecného (zmluvného) lekára o vykonanie vyšetrení pred nástupom do zariadenia sociálnych o bezinfekčnosti klienta (kultivačné vyšetrenia z nosa, úst a rekta, HIV, BWR, HbSAg, RTG pľúc).
3. Podať písomnú **„Žiadosť o umiestnenie v našom zariadení“** – tlačivo je k dispozícii na webovej stránke alebo v našom zariadení.
4. Mesto (obec) alebo Vyšší územný celok vydaná **Rozhodnutie** o odkázanosti na sociálnu službu.

Po obdŕžaní Rozhodnutia o odkázanosti na sociálnu službu nechajte ihneď **potvrdiť právoplatnosť Rozhodnutia**.

* + 1. Ak sa jedná o umiestnenie v Domove sociálnych služieb podať **„Žiadosť o zabezpečenie poskytovania sociálnych služieb“** na Vyšší územný celok, kde je potrebné **uviesť, že máte záujem o umiestnenie v Centre sociálnych služieb Ad usum, n. o., Poľovnícka č. 39/B, Veľký Meder.**
    2. Ak sa jedná o umiestnenie v Zariadení pre seniorov a v Zariadení opatrovateľskej služby podať **„Žiadosť o zabezpečenie poskytovania sociálnych služieb“** na Obecný úrad v mieste trvalého bydliska, kde je potrebné **uviesť, že máte záujem byť umiestnený/á v Centre sociálnych služieb Ad usum, n. o., Poľovnícka č. 39/B, Veľký Meder.**

Mesto (obec) alebo Vyšší územný celok je povinný vyhovieť žiadosti o umiestnenie klienta v zariadení, ktoré si vybral.

1. Uzatvoriť **„Zmluvu o poskytovaní sociálnej služby“ v našom zariadení** (po podpísaní možnosť okamžitého nástupu) – pri nástupe do nášho zariadenia.

**Ak je klient samoplatca môže nastúpiť do zariadenia bez rozhodnutia o odkázanosti !!! - -** bod 1, 4 a 5 sa v takom prípade neberie do úvahy

**Ak fyzická osoba dovŕšila dôchodkový vek a potrebuje poskytovanie sociálnej služby v zariadení pre seniorov z iných vážnych dôvodov** (týranie, a pod. ...) **rozhodnutie o odkázanosti nepotrebuje.**